Tarybos sprendimas
2003 m. gruodžio 22 d.
dėl Europos susitarimo, kuriuo įkuriama Europos Bendrijų bei jų valstybių narių ir Rumunijos asociacija, papildomo protokolo, nustatančio prekybos susitarimus dėl tam tikrų žuvų ir žuvininkystės produktų, sudarymo
(2004/107/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį ir 300 straipsnio 2 dalies pirmosios pastraipos pirmąjį sakinį,
atsižvelgdama į Komisijos pasiūlymą,
kadangi:
(1) Pageidautina, kad papildomu protokolu būtų užbaigtas Europos susitarimas, kuriuo įkuriama Europos Bendrijų bei jų valstybių narių ir Rumunijos asociacija [1], kad būtų numatytos lengvatinės tam tikrų Rumunijos kilmės žuvų ir žuvininkystės produktų importavimo į Bendriją ir Bendrijos kilmės žuvų bei žuvų produktų importavimo į Rumuniją sąlygos.
(2) Tam tikslui minėtas Europos susitarimas turėtų būti papildytas nauju protokolu, tam tikroms žuvims ir žuvininkystės produktams nustatančiu prekybos susitarimus.
(3) Protokolas turėtų būti patvirtintas,
PRIĖMĖ ŠĮ SPRENDIMĄ:
1 straipsnis
Šiuo sprendimu Bendrijos vardu patvirtinamas Europos susitarimo, kuriuo įkuriama Europos Bendrijų bei jų valstybių narių ir Rumunijos asociacija, papildomas protokolas, nustatantis prekybos susitarimus tam tikroms žuvims ir žuvininkystės produktams.
Papildomo protokolo tekstas pridedamas prie šio sprendimo.
2 straipsnis
Apie Bendrijos protokolo patvirtinimą Tarybos pirmininkas praneša Rumunijos Vyriausybei remdamasis 4 straipsnio nuostatomis.
Priimta Briuselyje, 2003 m. gruodžio 22 d.